Súradnice: 42°30′17″S 24°42′38″V﻿ / ﻿42,504819°S 24,710678°V﻿ / 42.504819; 24.710678

**Bazilika č. 8** (bulh. Базилика Nº 8) predstavuje ruiny ranokresťanskej baziliky ležiace v meste Chisaria v Plovdivskej oblasti v južnom Bulharsku.

Lokalita
--------

Bazilika leží v centrálnej časti mesta Chisaria mimo ohradenej časti bývalého mesta Diocletianopolis približne tristo metrov východne od pevnostnej steny antického mesta oproti budove Národného kultúrneho centra Ivana Vazova v bezprostrednej blízkosti ulice „Vasil Petrovič" (bulh. улица „Васил Петрович").

Dejiny
------

Bola postavená v priebehu 5. storočia. Bazilika bola objavená a preskúmaná v priebehu roku 1960. V roku 1966 bola ako súčasť celku ranokresťanských bazilík na území mesta Chisaria zapísaná do zoznamu kultúrnych pamiatok národného významu.

Charakteristika
---------------

Je jednou z desiatich objavených ranokresťanských bazilík mesta Diocletianopolis.

Bazilika č. 8 je trojloďová budova s apsidou, baptistériom, predsieňou a átriom (dvorom). Steny baziliky sú zachované do výšky približne 55 centimetrov.

### Naos

Skladá sa z celkovo troch lodí. Bočné lode sú od centrálnej lode oddelené dvoma radmi murovaných stĺpov. Pri severnej strane predsiene sa v priestore naosu nachádzalo baptistérium.

### Predsieň

Je do súčasnosti najlepšie zachovanou časťou baziliky. Nachádzalo sa tu až sedem vchodov. Tri z nich viedli z priestorov átria do predsiene, tri z predsiene do naosu baziliky a posledný predstavoval oddelený vchod do priestorov baptistéria. Tento vchod bol pravdepodobne vytvorený neskôr v priebehu 6. storočia.

### Apsida

Je polkruhového pôdorysu. Nachádza sa vo východnej fasáde baziliky.

Pamiatková ochrana
------------------

Spolu s ďalšími ranokresťanskými bazilikami, ktoré sa nachádzajú na území mesta Chisaria bola vyhlásená v roku 1966 za kultúrnu pamiatku národného významu. Dôvod vyhlásenia za kultúrnu pamiatku je architektonicko-staviteľská hodnota chisarských ranokresťanských bazilík.

Galéria
-------

* celkový pohľad na baziliku z východucelkový pohľad na baziliku z východu
* pohľad na baziliku z juhozápadupohľad na baziliku z juhozápadu
* pohľad do baziliky od jej západného vchodupohľad do baziliky od jej západného vchodu
* pohľad na východnú časť budovypohľad na východnú časť budovy
* pohľad do interiéru s kamenným stĺporadím oddelujícim lode bazilikypohľad do interiéru s kamenným stĺporadím oddelujícim lode baziliky
* detailný pohľad na apsidudetailný pohľad na apsidu
* pohľad na mramorovú dosku s opisom pamiatkypohľad na mramorovú dosku s opisom pamiatky

Referencie
----------

1. 1 2 3 4 5 6 7 8 9 10 11 12  MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber". 72 s. ISBN 9786190008514. S. 60 – 61. (po bulharsky)
2. 1 2 3 4 5 6 7 8 9 10 11  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 345 – 346. (po bulharsky)
3. 1 2 3   mc.government.bg, [cit. 2022-08-20]. Dostupné online.
4. 1 2 3   *Град Хисаря - СВЕТИ МЕСТА* [online]. svetimesta.com, [cit. 2022-09-20]. Dostupné online.
5. 1 2 3 4 5   *Римска базилика No.8* [online]. visithisarya.com, [cit. 2022-09-20]. Dostupné online.
6. 1 2 3 4 5   museum.hisar.bg, [cit. 2022-09-20]. Dostupné online. Archivované 2022-09-20 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Bazilika č. 8 (Chisaria)**